ועדת העבודה, הרווחה והבריאות, כנסת 18, פרוטוקול מספר 472, 2011-05-16 10:30

חיים כץ: בוקר טוב, יום שני בשבוע, תחילתו של מושב, י"ב באייר, 16 במאי 2011.

חיים כץ: אני מתכבד לפתוח את ישיבת ועדת העבודה והרווחה והבריאות, והנושא, תקנות תגמולים לחסידי אומות העולם (סיוע בסיעוד), התשע"א-2011.

חיים כץ: בעבר הביטוח הלאומי הניח פה על שולחן הוועדה את התקנות האלה.

חיים כץ: אחר כך הוא משך אותן בהנחיית האוצר.

חיים כץ: אני שמח שהיום הביטוח לאומי שב ומבקש להעלות את התקנות לאישורן.

חיים כץ: בקשה, נציגת הביטוח הלאומי.

שרי בכר: עורכת דין שרי בכר, המוסד לביטוח לאומי.

שרי בכר: כידוע, מבחני הכנסה של גמלת הסיעוד מאפשרים לקבל את הגמלה, ובלבד שההכנסה של מבוטח לא עולה על ההכנסה המותרת, כשלעניינו מדובר ליחיד, בסכום השווה לשכר הממוצע, ולזוג, סכום השווה לפעם וחצי השכר הממוצע.

חיים כץ: ליחיד, זה כמה?

שרי בכר: השכר הממוצע.

חיים כץ: 8,000 שקל?

שרי בכר: השכר הממוצע.

שרי בכר: לזוג זה פעם וחצי השכר הממוצע.

חיים כץ: וליחיד?

שרי בכר: ליחיד זה השכר הממוצע.

חיים כץ: לא יודע, אמרו לי בביטוח לאומי שליחיד זה 12 אלף.

שרי בכר: ניתן לקבל מחצית הגמלה.

חיים כץ: ל-12 אלף.

שרי בכר: כן.

שרי בכר: עד.

חיים כץ: עד 12 אלף, וזה כולל גם את קצבת הזקנה בדרך?

שרי בכר: כן.

חיים כץ: כולל הכול.

שרי בכר: אבל עם זאת, התגמולים שניתנים מכוח חוק התגמולים לחסידי אומות עולם, בעצם הסכום של התגמול כיום שווה לבעצם השכר הממוצע, דבר ששולל אוטומאטית לאותם מקבלי תגמולים, את האפשרות לקבל 50% מהסיעוד.

חיים כץ: אם אין לו שום הכנסה אחרת, אתה יכול לקבל 50% מהסיעוד.

שרי בכר: כן.

שרי בכר: בהתאם לחוק התגמולים, סעיף 5 לחוק התגמולים, בעצם הממשלה תסייע באמצעות המשרדים השונים, לאותם זכאים לקבל סיוע בדיור ובסיעוד, כאשר החוק מאפשר בעצם התקנת תקנות בעניין, ולכן בהתאם לפנייה שלנו לוועדה, אנחנו ביקשנו להתקין תקנות.

שרי בכר: עם זאת, הבוקר נודע לנו שקיים כבר בעצם אפשרות לקבלת סיוע כזה מטעם משרד הרווחה באמצעות התקנון לעובדים סוציאליים, שמאפשר בעצם קבלת הסיוע לאותה אוכלוסיה בדיוק, וזאת ללא צורך בהתקנת תקנות.

חיים כץ: התקנות ישנן כבר?

חיים כץ: מוכנות, הבאתם לאשר אותן.

שרי בכר: כן.

שרי בכר: הבאנו לאשר.

חיים כץ: אז למה שלא נאשר אותן?

שרי בכר: מבחינתנו כמובן שאנחנו מבקשים כדי לא לעכב את הליך התקנת התקנות, לאשר את התקנות, אבל עם זאת, כמובן שאין צורך בתקנות בהנחה שמשרד הרווחה בעצם יפעיל את התקנות של העובדים הסוציאליים.

חיים כץ: למה אנחנו צריכים ללכת למשרד הרווחה, שיפעיל את התקנות של העובדים הסוציאליים?

שרי בכר: הוא מופעל כבר היום, אדוני.

שרי בכר: הוא מופעל כבר כיום ונשלחו הודעות כבר בעבר.

חיים כץ: אתם השקעתם כנראה הרבה זמן והרבה מחשבה בעניין, ואנשים עבדו והקמתם תקנות.

חיים כץ: לא חבל על העבודה שלכם?

חיים כץ: את כנציגה של הביטוח לאומי, אפילו אני לא יודע מה, היית צריכה להילחם שיאשרו את התקנות, ואני הייתי צריך להגיד, לא צריך, יש תקנות במשרד הרווחה.

חיים כץ: אתם עבדתם, אתם השקעתם, אתם שרפתם כספי ציבור, אתם שרפתם כספי לא יודע מה.

רועי קרת: אדוני, זה מה שאנחנו מבקשים לאשר.

רועי קרת: אנחנו מבקשים לאשר את התקנות, רק נודע לנו הבוקר שקיימת אפשרות חלופית שתלויה בתקצוב של אוצר המדינה.

רועי קרת: אם אוצר המדינה ימצא את המקור התקציבי ויתקצב, אז לשר הרווחה שאחראי על שני החלקים, גם על התקצוב וגם על התקנות, תהיה אפשרות בחירה בין חתימה על התקנות לבין תקצוב.

חיים כץ: תשמעי, את יודעת בכמה אנשים מדובר?

שרי בכר: כ-25 איש כיום.

חיים כץ: לא.

חיים כץ: לא.

חיים כץ: למה יש 26 אנשים, מתוכם 9 מקבלים.

חיים כץ: יש 9 מקבלים.

חיים כץ: יש אחד שצריך לקבל.

חיים כץ: האוצר אמר שזה עולה 800 אלף שקל.

חיים כץ: אני בחשבון הגס שלי, ככה במחשבון, עלה לי 31 אלף שקל.

חיים כץ: זה כל הדיבור הגדול.

חיים כץ: 31 אלף שקל.

חיים כץ: משכתם חזרה את התקנות.

חיים כץ: האוצר התנגד.

חיים כץ: 9 מקבלים בכל מצב.

שרי בכר: אדוני, זה נכון.

חיים כץ: בושה.

חיים כץ: אנחנו מתביישים.

חיים כץ: בושה.

חיים כץ: אחד שעבר את הסכום.

חיים כץ: אחד.

חיים כץ: בושה.

חיים כץ: בושה שפקידי האוצר באים ואומרים, זה עולה 800 אלף שקל, כשהם יודעים שזה לא עולה אפילו 100 אלף שקל.

חיים כץ: בושה.

רבקה לויפר: אני רפרנטית רווחה באגף תקציבים באוצר.

רבקה לויפר: לא מדובר כאן על הסכומים כמו על מנגנון ההפעלה.

רבקה לויפר: ביטוח לאומי דרש תיקון חקיקה.

רבקה לויפר: למשרד הרווחה יש אופציה לעשות את זה בצורה מהירה, ליידע את האנשים בזכויות שמגיעות להם.

חיים כץ: כמה זמן אנחנו מתעסקים בזה?

רבקה לויפר: אני לא מתעסקת עם זה הרבה זמן.

רבקה לויפר: הבנתי שמתעסקים עם זה כבר חודשים רבים.

רבקה לויפר: כנראה שהייתה פה איזה שהיא דיס אינפורמציה בין שירותים שמשרד הרווחה נותן לבין מה שמעוגן בחקיקה.

רבקה לויפר: לכן ההצעה היא לאשר את התקנות.

רבקה לויפר: זאת ההצעה של ביטוח לאומי.

רבקה לויפר: מה שאנחנו אומרים, זה שאם באמת יתאפשר למשרד הרווחה לבצע את התקנות האלה בצורה פשוטה מתוך תקנה קיימת אצלם, מה טוב, ואז השר לא יצטרך לחתום על התקנות.

חיים כץ: מאה אחוז, הבנו את מה שאתם אומרים.

חיים כץ: אנחנו נקרא את התקנות ונאשר אותן לפי בקשת הביטוח הלאומי.

עמית קנובלר: תקנות תגמולים לחסידי אומות העולם (סיוע סיעודי מיוחד), התשע"א-2011 בתוקף סמכותי לפי סעיפים 5 ו-15 לחוק התגמולים לחסידי אומות העולם, התשנ"ה-1995 (להלן-החוק), ובאישור ועדת העבודה, הרווחה והבריאות של הכנסת, אני מתקין תקנות אלה: סיוע סיעודי מיוחד 1.

עמית קנובלר: חסיד אומות העולם הזכאי לתגמול חודשי ושאלמלא התגמול האמור היה זכאי לגמלת סיעוד לפי הוראות פרק י' לחוק הביטוח הלאומי (בתקנה זו-גמלת סיעוד), יינתן לו סיוע סיעודי מיוחד, כאילו היה זכאי לגמלת סיעוד, לפי פרק י' לחוק הביטוח הלאומי.

עמית קנובלר: על הסיוע הסיעודי המיוחד יחול פרק י' לחוק הביטוח הלאומי.

עמית קנובלר: תחילה ותחולה 2.

עמית קנובלר: תחילתן של תקנות אלה ב-1 בחודש שלאחר יום פרסומן (להלן-יום התחילה) והן יחולו על סיוע סיעודי מיוחד המשתלם בעד תקופה שמיום התחילה ואילך.

חיים כץ: אוקיי, ומי בעד אישור התקנות, ירים את ידו.

חיים כץ: תודה רבה, התקנות אושרו לפי בקשתכם.

חיים כץ: אנחנו מודים לכם.

חיים כץ: ועכשיו אתם יכולים להסביר לי בדיוק למה ניצולי שואה לא מקבלים את הקצבת סיעוד, אם הם מגיעים לסכום הזה?

רבקה לויפר: רבקה רוזנברג מהמוסד לביטוח לאומי, מנהלת תחום סיעוד.

רבקה לויפר: ניצולי שואה מקבלים סיוע.

חיים כץ: לא, לא, אם הם עברו את ה-12 אלף שקל.

רבקה לויפר: אם הם עברו את מבחן ההכנסות, הם לא מקבלים.

חיים כץ: למה?

חיים כץ: הם לא סבלו מספיק?

חיים כץ: ממי הם מקבלים את הכסף, מהמדינה?

חיים כץ: הם מקבלים מהגרמנים כסף על מה שהם סבלו, ומדינת ישראל צריכה להרוויח על גבם?

רבקה לויפר: אתה מדבר על ניצולי שואה שמקבלים רנטה מגרמניה.

רבקה לויפר: רק על אלה.

חיים כץ: נכון.

רבקה לויפר: רק הקבוצה הזו.

חיים כץ: נכון.

רבקה לויפר: נכון, זה גם נושא שבטיפול המוסד לביטוח לאומי.

חיים כץ: כמה זמן כבר?

חיים כץ: כמה אנשים חיים מתוכם?

חיים כץ: למה אתם מחכים, שהם ימותו?

רחל אדטו: זו שיטה מצוינת, כי בדרך הזו באמת מתים באופן קבוע.

חיים כץ: תשמעי, אי אפשר בכנסת לעצור את השעון.

חיים כץ: החיים שלהם נגמרים.

חיים כץ: אבא שלי היה פעם פעיל, כשהוא היה יכול, יו"ר הארגון הארצי של נכי רדיפות הנאצים.

חיים כץ: הוא אמר לי, כל יום יש 30 נ'.

חיים כץ: כל יום.

רחל אדטו: זאת השיטה.

רחל אדטו: בסופו של דבר זאת השיטה.

רחל אדטו: להתיש את כולם ובסוף כולם ימותו.

חיים כץ: תודה רבה, הישיבה נעולה.